Document ID: /roh_data/filtered/fineweb-2-filterrobots_roh.jsonl.gz/67400

Amt für Berufsbildung
Uffizi per la furmaziun professiunala
Ufficio della formazione professionale
Cussegliaziun da carriera per persunas creschidas
Vulais Vus elavurar perspectivas da scola u da professiun per Voss avegnir? Alura essas Vus tar nus en il dretg lieu.
Dumondas tipicas èn par exempel …
• Tge pussaivladads professiunalas hai jau?
• Tge èn mias fermezzas e mias resursas?
• Co poss jau realisar mias ideas?
• Tge scolaziuns u tge studis correspundan a mai?
• Co planisesch jau mes return en la professiun?
Nus sustegnain Vus tar Vossa realisaziun da la carriera cun infurmaziuns, discurs e sche necessari cun tests e meds da lavurs adequats.
Per persunas, che han gia cuntanschì il 20avel onn da naschientscha e che han gia terminà ina furmaziun professiunala u ina scola media, n'è la cussegliaziun betg gratuita. Ils custs muntan a fr. 162.-, incl. la taglia sin plivalur. Vus pudais vegnir trais giadas entaifer in onn.
La cussegliaziun è confidenziala e neutrala.
Vus As pudais annunziar per ina cussegliaziun individuala, tschentar Vossas dumondas cun agid dal formular da contact u visitar nus en il CIP.